Alexandra Krsková

Prof. JUDr. Alexandra Krsková, CSc. (* 1942, Nové Mesto nad Váhom) je slovenská právnička, univerzitná profesorka a odborníčka na právnickú profesijnú etiku a na dejiny európskeho politického a právneho myslenia.

Je držiteľkou Radu Ľudovíta Štúra II. triedy (2017) za „dlhoročné mimoriadne zásluhy o rozvoj demokracie, ochranu ľudských práv a slobôd a rozvoj práva a právnej etiky“.

Právnická fakulta Trnavskej univerzity v Trnave, ktorú spoluzakladala, vydala dva festschrifty na jej počesť.

 Život 
Krsková sa narodila v roku 1942 v Novom meste nad Váhom. V roku 1965 vyštudovala právo na Právnickej fakulte Univerzity Komenského v Bratislave. Následne pôsobila na Komenského univerzite, kde sa venovala predovšetkým profesijnej etike a európskemu právnemu a politickému mysleniu. 

Titul docenta v odbore teória štátu a práva získala v roku 1989. Za vysokoškolskú profesorku v rovnakom odbore ju vymenoval prezident Rudolf Schuster v roku 2001. 

Bola jednou zo zakladateliek Právnickej fakulty Trnavskej univerzity (1998), pričom v rokoch 1999 až 2003 bola jej prvou prodekankou pre výchovno-vzdelávaciu činnosť. Neskôr učila aj na Katedre pastorálnej teológie, liturgiky a kánonického práva Teologickej fakulte Trnavskej univerzity. Bola členkou Nadácie Štefana Lubyho.
 Dielo (výber) 
Monografie a učebnice
 HUNGR, Pavel; KRSKOVÁ, Alexandra. Psychologické aspekty působení práva. Brno: Univerzita J. E. Purkyně, 1985. 177 s. (Spisy Právnické fakulty; č. 58). 
 KRSKOVÁ, Alexandra. Etické desatoro začínajúceho advokáta: (vademekum profesijnej etiky). Bratislava: Iura edition, 2008. 282 s. ISBN 978-80-8078-185-9. 
 KRSKOVÁ, Alexandra. Etika právnického povolania. Bratislava: Právnická fakulta Univerzity Kkomenského, 1994. 129 s. (Studia iuridica Bratislavensia; č. 4.). ISBN 80-7160-065-2. 
 KRSKOVÁ, Alexandra. Dějiny evropského politického a právního myšlení. Preklad Zdeněk Masopust. Praha: Eurolex Bohemia, 2003. 563 s. ISBN 80-86432-24-6. 
 KRSKOVÁ, Alexandra. Kapitoly z dejín európskeho politického a právneho myslenia. Bratislava: Právnická fakulta Univerzity Komenského, 1997. 312 s. (Učebné texty Právnickej fakulty Univerzity Komenského). ISBN 80-7160-022-9. 
 KRSKOVÁ, Alexandra. Štát a právo v európskom myslení. Bratislava: Iura edition,  2002. 496 s. ISBN 80-89047-52-1. 
 KRSKOVÁ, Alexandra. Dejiny politickej a právnej filozofie. Bratislava: Iura edition, 2011. 690 s. ISBN 978-80-8078-385-3. 
Bibliografia Krskovej diel a ohlasov na ne do decembra 2011 bola publikovaná ako 

 Ocenenia 
Slovenský prezident Andrej Kiska Krskovej 9. januára 2017 udelil štátne vyznamenanie Rad Ľudovíta Štúra II. triedy za dlhoročné mimoriadne zásluhy o rozvoj demokracie, ochranu ľudských práv a slobôd a rozvoj práva a právnej etiky. 

Právnická fakulta Trnavskej univerzity v Trnave vydala dva festschrifty venované Alexandre Krskovej:





 Referencie 

Kategória:Osobnosti z Nového Mesta nad Váhom
Kategória:Slovenskí vedeckí spisovatelia
Kategória:Slovenskí právni teoretici
Kategória:Slovenskí univerzitní profesori
Kategória:Absolventi Právnickej fakulty Univerzity Komenského v Bratislave
Kategória:Vyučujúci na Právnickej fakulte Univerzity Komenského v Bratislave
Kategória:Vyučujúci na Právnickej fakulte Trnavskej univerzity v Trnave
Kategória:Vyučujúci na Teologickej fakulte Trnavskej univerzity v Trnave
Kategória:Držitelia Radu Ľudovíta Štúra II. triedy